Diari Oficial de la Generalitat Valenciana


Sumari del DOGV 9765, del 12-01-2024 (2024/132)

RESOLUCIÓ de 21 de desembre de 2023, de la sotssecretària de la Vicepresidència Segona i Conselleria de Serveis Socials, Igualtat i Habitatge, per la qual es declara deserta la convocatòria de lliure designació numero 60/2023.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9765

Data del DOGV
:   12-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/132


Data del document
:   21-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 21 de desembre de 2023, de la sotssecretària de la Vicepresidència Segona i Conselleria de Serveis Socials, Igualtat i Habitatge, per la qual es declara deserta la convocatòria de lliure designació numero 60/2023.  
  
 [2024/132]  
Considerant:  
  
Primer. Els informes preceptius i vinculants, emesos per la Direcció General de Funció Pública amb data de 29 de juny de 2023, sobre el compliment dels requisits de participació de les persones interessades per a la provisió corresponent a la convocatòria 60/2023 (DOGV 9614, 09.06.2023), pel procediment de lliure designació, dels llocs de treball següents:  
34904, cap servei Documentació, Publicacions i Estadística Departamental.  
34020, conductor/a servei directe membres Consell.  
Segon. Vistes les sol·licituds de participació presentades dins del termini conferit en la convocatòria, i d'estes, les admeses i les excloses per la Direcció General de Funció Pública als llocs:  
34778, cap servei Documentació, Publicacions i Estadística Departamental, amb 3 persones candidates admeses.  
34924, conductor/a servei directe membres Consell, sense cap persona candidata.  
Tercer. El Decret 10/2023, de 19 de juliol, del president de la Generalitat, pel qual es determinen el número i la denominació de les conselleries, i les seues atribucions, establix en el seu article 1 l'estructura del Consell establint la Vicepresidència Segona i Conselleria de Servicis Socials, Igualtat i Habitatge.  
Els profunds canvis estructurals establits en este decret referent a la unió de diverses conselleries en esta Vicepresidència Segona fa que s'estiga produint un procés d'integració de totes les unitats administratives existents que, al cas de la Sotssecretaria, provoca una duplicitat de llocs amb una mateixa funció en determinats supòsits.  
  
De conformitat amb el que es disposa en la base quarta de la resolució de la convocatòria esmentada, l'article 115 de la Llei 4/2021, de 16 d'abril, de la Generalitat, de la funció pública valenciana; l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i el Decret 132/2023, de 10 d'agost, del Consell, pel qual s'aprova el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge (DOGV 9661, 14.08.2023), resolc:  
  
  
Declarar deserta la convocatòria de lliure designació número 60/2023 al no procedir nomenar en este moment a cap persona candidata en el lloc 34010 i al no haver-se presentat cap sol·licitud al lloc 34634.  
  
Contra esta resolució, que posa fi a la via administrativa, es podrà interposar un recurs potestatiu de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció en què tinga la persona demandant el domicili, en el termini de dos mesos comptats des de l'endemà de la notificació. Tot això, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 21 de desembre de 2023. La sotssecretària (p. d. R 28.09.2023; DOGV 9693, 28.09.2023): María Luisa Mediavilla Cruz.